Iveki.

Umzi mauqwalasele kakulu ezazisweni ze voti kulomandla wase Qonce, e Komani, e Dodoloro, nesase Ngqushwa ne Dike.

Mhla nge-Cawa edluleyo e Mgqakwebe ka Mdingi, ute akugqiba ukushumayela a Mr. P. Ntsabiso Sodlulashe makasale ama­doda. Ungenise ingxoxo ye voti, wawabuza kunene amadoda ukuba kutenina ukuba amlahle u Tshambuluka no Dr. Egan abebetenjisiwe, atete ngokuvotela u Solomon no Warren. Ate amadoda wona akazanga amtembise voti u Tshambuluka, asuka abulela inteto yake kupela amenzela u Hip hip hurrah, kuba eyinkosi. Ezombuso azina Cawa kweli, luti lugqitywa ufefe kube kungenwa kuzo etyalikeni.

U Colonel ligama le wonga lompati mikosi ye Nkosazana. Aliko esi Xhoseni bengakwazi nokulibiza a bantu abantsundu, into eyelele kulo ngu Nkanunu or Nkonono. Yileyo ke imbangi yokuba siti ngu Nkanunu Tshambuluka u Colonel Schermbrucker, limfanele ke ncam makangakalazi.

Isandla semantyi yalapa u Mr. Hugo, uye e Katikati.

Pakati kwenteto yobuciko obukulu aye- nze kwelipezulu u Mr. Sauer ute Itola zitshitshelwe ngamaxesha, kufuneka zibulewe zonke.

U Mr. Skeen wase Transvaal esaka savakalisa ukuba watena umntu omnyama amfumene endlwini yake yokulala wafa kamsinya unikwe iminyaka emitatu entolo- ngweni esebenza nzima.

U Captain Penfold umgcini wababanjwa base Siqitini unyuselwe ewongeni lokuba yi Nkulu yo Ntaminani base Kimberley esikundleni sika Mr. Roper omiselwe ukuba ngu Mhloli we Ntolongo ze Koloni yonke.

U John Macdonald obeke elipolisa uzi- bulele ngapaya kwe Rini ngakwa Kalaboyi. Ubesela kakulu.

Udiwu lurazukile e Ncemera. Besive kusitiwa lowo mzi yimbumba ka Tahambu­luka ; kute kwakufika o Messrs. Solomon, Warren, Innes, Irvine namanye antsundu ngolwesi-Ne olugqitileyo yaqekeka leyo mbumba, kuba ibingeyiyo yamanyama, ibiyimbumba ye nquba-bulongo. lyakoyisa inyaniso pezu kobuxoki.

I Hotele yalapa ekutiwa yi “ Royal” ebise zandleni zika Mr. S. G. Gimingham iyadliwa kanjako ngenxa yamatyala.

Emjanyane kuko umfo oxabene nomfazi wake ngenkatazo zendlu, wabonwa selezi- xhomile efile.

Amahlobi amabini pakati kwezilo ezigcinwe ngu Mr. Fillia azifundiaa ukudlala pakati kwabantu alwe lafa elinye.

Uyakubulelwa ngumzi ontsundu wonke onengqondo, u Rev. Elijah Makiwane, nge nteto ayibhale kwi Mvo yanamhla “ Izizatu Zevoti Yam.”

Into abati ngu Jim George igwetyelwe ukuxhonywa yi Jaji e Johannesburg.

Kuwe isipango esikulu e Dayimani ngo- lwesi-Ne olugqitileyo, sabhinqisa izindlu, sonakalisa nangezinye indlela.

Kusand’ ukubulawa imfene ezimalunga namashumi amahlanu kwipulo ebelikwi fama ka Mr. D. W. Michau kumandla wase Cradock.

Sekuko umzi kweya Barolong (ama Bechuana) obenentlanganiso abati yi Pitso (Imbizo) ate amadoda aya kuyo exhobile kulontlanganiso Abarolong baxolele ukuyi- lwela indawo yokuba benikelwa kwibhotwe lase Kapa befuna Inkosazana.

Ixego u Sikutswana (Mr. James Attwell), wase Tyume ubhubhe ngomhla we Sabata engapaya.

Amanene apambi kwabanyuli e Ngqushwa nase Dikeni ngu Dr. Pope, Mr. Johnson, no Mr. Tamplin, no Mr. Ballantyne. U Mr. Timm uroxile eshenxela u Mr. Ballantyne.

Um’bhaleli owenza amanqaku nge jubhili ka Rev. R. Birt ute, xa ebencoma imvumo yalowomhla, isikolo esakupa ezinye ngemvumo sesase Zeleni kwesika Dlongwana, esipetwe ngu Miss Falati. Lom’bhaleli makabe akazi ukuba ititshala yesikula eso ngu Mr. David Dwashu, u Miss Falati ngumncedisi kodwa. Neyetu ingxelo, esinosizi ukuba ingangena- nga ngenxa yezizipitipiti zevoti, iyayivuma imvumo yentsapo ka Mr. Dwashu ngalomini.

Umamkeli wemali zika Mr. Heys e Johannesburg ute shwaka. Zite zakutyilwa incwadi zemali kwabonakala lingeko iwaka leponti. Umkondo wake uvakala ngase Kimberley.

U Salvator umqeqeshi wengonyama zika Mr. Fillis ute xa angenayo ebokisini enenye yamtsibela yatsho xipu entla kwedolo nge nzipo, yati nqamfu ukuluma ngamabamba komnye umlenze, yafumana yamyeka aku- yibhexesha ngeziniya. Usagula ngaloma- nxeba.

Sekubonwa kusisa kumfazi ongu Marie Dow wangase Gamtoos ote esaman’ ukubhi- libhisha efinyeza impahlana epandle kwe- ndlu yake, weva selesiwa, kanti ukatywa yi nciniba. Imdube ngamanqina selelele pantsi waroboka imbambo, yazinduma ne ntloko.

E Bhayi pambi kwe Jaji Amangesana ango John Kirwin, Patrick Quinn, no Alexander Wilson amangalelwe ngokudlwengula ixegokazi le Laukazi,—u Kirwin wanikwa iminyaka emihlanu, u Quinn no Wilson iminyaka ngamibini entolongweni besebenza nzima.

Amawetu ase Rini ndawonye nama Lawu azimisele ukuziposa ku Mr. Douglass yedwa ivoti zawo, eyesibini ivoti aya kuyilahla kuba amanye amadoda angeneyo elugqatsweni akwicala lentshaba. Kulondawo!

Ngomhla wa 20 ku September kubekwe ilitye lesiseko se Tyalike enkulu e Epworth e Ngilani esisikumbuzo so John no Charles Wesley abayili bobu Wesile.

Umfo abati ngu Msawana ugwetyelwe ukuxhonywa e Estcourt e Natal, ngokubulala intombazana.

Kusindiswe usana lom Indiya e Natal ngumqubi ka Loliwe. Ute xa aza kundulu. ka e Hilton Road Station uloliwe asuke um Indiyakazi alubeke ngabom endleleni yake usana.

Umfo ontsundu u Jacob Beko owadlwe- ngula umlungukazi e Lang Laagte e Trans­vaal unikwe iminyaka elishumi entolongweni esebenza nzima na 30 ekatsi.

Emanpondweni kunukwe u Bonga kutiwa itakatwe nguye inkosana esand’ ukubhubha u Nkumanda engumkuluwa wake.

Kwinkundla ebimiselwe ukupendla ama- tyala esisipitipiti sigqitileyo sakwa Zulu, kugwetywe amadoda amahlanu angama Zulu ukuba axhonywe ngokubulala u Louw, abanye ngokuvukela ulaulo.

Inkosi yama dindala ase Steynsdorp idliwe ishumi leponti yakutshwa emsebenzini ngokusuke ibaqwe ngumnikazindlu ka Finestone endlwini yake ebusuku ingenawo nomnqwazi yasuka yazinxilisa

Umfo ongu John wase Johannesburg ute esika amanzi kwiqula elinzulu eposwa ngentambo i ambile yaqauka intambo ya- tshona i ambile. Ubopelele enye intambo ngapezulu wehla ngayo ukuya kufuna i ambile suka zalabalaba inyawo azafika ezantsi waselezama ukunyuka, ekute kulowo mzamo yaqauka intambo engakwazi nokudada, watshona.

0 Messrs. A. Levy no H. S. Williams base Johannesburg bate xa bacanda e Com- missioner Street begoduka babizwa umngeni ngamagxagxa amatandatu, zabalilela kwalapo ifisa beqengqwa pantsi. Bavuka sebebomvu ligazi, babalekela e hotele, baye benyakaza onkabi abebebabeta behamba betuka.

IMVO ZABANTSUNDU

 NGOLWESI-NE, NOV. 1, 1888.

IMAYILE EZINTLANU MHLA NGEVOTI!

ABALESI betu bosikumbu1a
isiyalo sika Nkanunu Tsha-

mbuluka kumawabo ase Monti
sokuba abomdubula Umxhosa oka-
tazayo axele *yena* wati akuyenza
lonto aseleman’ ukuwucezela um-
hlaba wake etabata imayile ezintla-
nu. Lonto yokupetshwa kwake
ngabantu abantsundu ibikade iliqa-
yiya elikulu ku Nkanunu Tshambu-
luka, kodwa namhla uhamba esane-
ka izandla ebulisana nabo bonke
abantu abamnyama, ezixela ukuba
ungumhlobo wabo—kuba banevoti.
Umzi wakowetu maze uyiqonde
ke namhlanje lento ivoti ukuba
yinto enkulu ekungeko ingapezu
kwayo embusweni wase Mlungwini.
Ukususela kulowo mnyaka we 1882
wayeqayisa ngawo u Nkanunu Tsha-
mbuluka ukuba yena uyapetshwa
ngabantu abamnyama akazange
eviwe engazange abonwe pakati
kwabantu abamnyama exela ubu-
hlobo bake. Yonke leminyaka
umzi wake kuhanjwa kude nawo
ngemayile ezintlanu. Ezo mayile
zintlanu ke siyaziyaleza kumawetu
ukuba azangayeki ukuhamba ngazo
ade umzalwana u Tshambuluka
abuhlambulule bucace ubuhlobo
bake. Lonto ke akasokuyenza
ngemini enye nangenteto zexesha
elinye, makake ahlale ebulingweni
iminyaka emihlanu ezayo esilwela
amalungelo etu. ngomlomo nange
zenzo axele lento ayenza ngalevoti
ifikileyo. Imbangi yokuba ubuhlobo
bake sibungqwinibe ngolunyulo
ufike akangqinelana namadoda abe
kade engabahlobo babantsundu ezi-
ngxoxweni ze Palamente. Ufika
ngokucukuceza lamadoda ebekusiti
kwakungena ingxoxo emcinezelayo
umntu omnyama abenezwi lokum-
hlanganisela, ekubeni iqela lo Nka-
nunu Tshambuluka besisuke sika-
ngele ukuba azi liyakumgxotisa
umntu omnyama liye kumlahla pina.
Iqela eliti ukuteta kwalo “ umntu
omnyama lutshaba lomhlope nge-
mvelo,” iqela eliti ukuteta
“ umntu omnyama uzalwa elisela,”
iqela eliti ukuteta “ faka intsontelo
emqaleni wo nigala ungayenzeli
qina,” liti ukuteta yiti wakukatazwa
ngu Mxhosa “ tabata umpu wako
nengxawa umdubule.” Iqela eli-
nteto zinjalo ke ngasese kwetu ali-

ngeze lixhaswe kwa zivoti zetu e Palamente. Mhla kunyulwayo maze amawetu atabate

IMAYILE EZINTLANU UKUPEPA u Nkanunu Tshambuluka. Maze kungabiko noko inye ivoti yomntu omnyama onengqondo yokukangele- la amawabo, eyakulahlekela kwelo- cala; zonke zezitabate imayile ezi­ntlanu ukupepa u Nkanunu Tsha­mbuluka—zime ko Messrs. Solomon no Warren.

Unyulo UNYULO lumiselwe
ukuba lwoba ngomhla wesi-Hlanu kwiveki
ezayo, ngowe sitoba enyangeni, zininzi
indawo ekuya kubhalwa kuzo, maze
baziqondisise kakulu abavoti kwa ezi-
zinto:—

1. Kuya kuvota abamagama ase
ncwadini bodwa.
2. Ogama lise ncwadini yesi Siqi-
ngata angavota nokuba kupina pakati
kwesi Siqingata. Ukuba uvote kwi
ndawo ezimbini lingaselicinywa kanye
mhlaimbi igama lake.
3. Ivoti mazinikelwe pakati kwesi-
tuba sexesha le sibhozo, kusasa, nele
sihlanu ukumka komhla, ngosuku
olunye kupela, olwesi-Hlanu, 9
November.
4. Akufika umvoti endlwini yokwa-
mkela amagama evoti wokangela uku-
ba igosa elimiswe ngu Rulumente
liyibhale ivoti yake. Eli gosa lombu-
za igama lake; ekufuneka lixelwe
ngokucacileyo nangokuvakalayo. Oko-
kuba eligama liyangqinelana nelishi-
cilelweyo, liyakubhalwa. Liyakubuza
igosa ukuba ‘ uvotela banina,’ aze ke
ngamnye umvoti anyule abe mabimi
kula *mane* abaliweyo.

Siyabacela bonke abalesi betu aba-
ngabavoti ukuba maze baye kwakusasa
kwindawo ekubhalwa kuzo, ze kuti
kwakubuzwa ukuba ‘ uvotela banina,’
niti ‘ u Solomon no Warren.’

AMANQAKU.

U Mr. Hutton siyoyika ngati uyaku- kutshwa e Palamente kwangabantu aba­ntsundu. Mayilunyukelwe lonto ngumzi ontsundu ose Bhofolo nose Mpofu imba­ngi yokokuba sitsho kukuba o Laing no Ayliff bamkeleke kakulu kuma Ngesi, kanti u Hutton akamkelekile. Uya- kuba uyaposisa umzi kokwetu ukubona ukuba uvote u Laing no Hutton, mauvote u Hutton yedwa ukuze kubeko itemba lokuba apumelele. Mayilahlwe kanye eyesibini ivoti. U Mr. Ayliff ugqugula nentshaba zamalungelo ontsundu e Kapa akanakwamkelwa ngabantsundu ngelo- tuba. U Mr. Laing ufungile ukuba akasakungena kwelo gqugula, ubengatatyatwayo ngoko ngamawetu, kodwa kuqinisekile ukuba uyakungena ngevoti zabamhlope zodwa, kwangokunjalo u Mr. Ayliff. Ukuba wenze icebo lengqondo umzi wakowetu uyakuvota u Hutton yedwa. Amadoda amakulu ase Nxukwe- be mawayibhinqele lonto, avisisane no Ngcongolo makungenzeki ukuba abe usepandle u Mr. Hutton. Yekani ukula- hlekiswa ngamabhubhuzela mawetu.

“ Umgqili ” uvusa impi yase Herschel ukuba ize ime ngenyawo yonke ukuvota u Mr. Sauer no Mr. Orsmond. Uyaleza ukuba baze bangake bavume ukunyula Ibhulu kuba lingenatamsanqa kwabantsundu. Lati liyakuxhasa imfundo, suka lancedisa ukuba incitshiswe. Uku­ba baneziroro mabazibuze ngangoko betanda ku Mr. Sauer naku Mr. Orsmond, kodwa bangenzi okunye bavote u Mr. Sauer no Mr. Orsmond. Elicebo lihle; siliyaleza shushu kubahlobo betu abase Gqili.

Umbhali ongu A. M. D. X. (Queens­town) ubuza ukuba ulelena umzi wakowabo e Bedford lento wona ungavakaliyo ngevoti. I Bedford inyula kunye ne Somerset East, ezizitili zezamafama amaBhulu nama Ngesi aselebu Bhulu, ke ivoti yontsundu ayiko kuyapi. Beku- funeka kuzanyiwe yako, kungeniswe ngayo amanene anjengo, Mr. R. H. Pringle ontliziyo intle ngakontsundu.

Ixego lakwa Ndlovukazi u Mr. Dederick Jubeju licela ukuba sibhekise lombuzo kwizizwe ezintsundu:—“Kanene oko kwakuzanyelwa ukuba abantu aba­ntsundu bangene ukuba babe ngabavoti imvisiswano yayingeyiyona eyokuba bayakuba ntonye mhla kuvotwayo ? Loruturutu ngoku ngowanina?”

Umzi e Komani uze ungavumi uku- pitizeliswa zinto ezininzi. Imfanelo yawo kwa neyabamhlope nakuba bengekaqondi, kukuvota u Rogers no Hellier kupela. Ubuza ngetuba lamanxaxa kupela u Jubeju.

IVOTI E HERSCHEL.

Umzi wonke ontsundu uyakuvuyiswa kukuva ukuba umhlobo wabantsundu omdala nowenyaniso u Mr. Sauer, kuko itemba lokuba uyakupumelela. kwakunye nowabo u Mr. Everitt Orsmond, e Alvani. Uyakupumelela ngapandle kwamatanda ukuba ate amawetu ase Herschel aqinisa into yokuba kungabiko namnye umntu onevoti ongasakuya kuyifaka, ku Mr. Sauer naku Mr. Orsmond. Sitembe into zo Bell, nezo Matshaya no Gundwana, no Mbulie, kwane nkosi ukuba ziyipapamele into yokuba kungabiko nomntu omnye onevoti oyakuhlala ekaya ngomhla wokugqiba inkani.

IZIZATO ZEVOTI YAM.

Kuko izihlobo ezitumele isisusa. ukuza kuva ukuba lento kolunyulo lwase Qonce ndigalela ku Solomon no Warren ndibangwa yintonina. Kekaloku Mhleli ngemvumelo yako ndinga ndingabapendula ngelipepa lako.

1. Indawo yokuqalane i yona ipambili butywala.

 Tina mzi untsundu sibe sidibene nabafundisi, nabamhlope abanosizi kukutshabalala kwetu, sisiti uhlanga luyapela ma- yishenxiswe ibrandi pakati kwetu, sisiti mayingenziwa tshipu—satsho- na. Kekaloku kute okukona izikalo zetu zirara, okukona simemeza ngamandla kwaba kokukona yena u Tshambuluka avala indlebe. Ute inqilana ezazenziwe ngu Rulumente obepambi kwake zokuba utywala bungatengiswa kuzo yena wazicita. Kuye incwadi zabafundisi bamacala ngamacala bebongoza ngokwabantu abantliziyo ziva ubuhlungu becela ukuti ezinqila ziyanceda mazandiswe ; kuye incwadi ze remente ngeremente ziteta kwa eli lizwi; kuhlanganiswe abafazi ama Xhosakazi e Qonce beye kuteta elizwi kwi mantyi ukuze zilisingise kwa Rulu­mente (ku Tshambuluka). Ezizinto zanga zizona ziti makabuvulele utywala, ayitobe nemali obutengwa ngayo. Intliziyo yam ke ngoko iti ngo Tshambuluka, lomntu uya vuyiswa na kukutshabalala kwetu, lento siti sakubika into esigqibayo kube kokukona ayivulelayo : okunye angaba na uti kudityenwe ngobuxoki ngabafundisi abamhlope nabantsundu kunye neremente zabo namaqaba nama Xhosakazi abomvu. Kanjalo ukumvotela kungati kum kuya kuba kukuvuma ukuba okune- ne sasixoka.

1. Indawo yesibini yi

 Umzi ontsundu

 ubusand ukushukuma kwaya kuvakala

na Pesheya kolwandle ukuba umzi wenzakele. Sibe sika- lela ukuti yinina ukuba sipangwe ilungelo levoti esalinikwa yi Nko- sazana. Side safuna neqinga lokuya kuzibika kuyo. Kekaloku enye yamadoda abepambili ukusipanga lovoti nguye kanye u Tshambuluka lo. Amadoda oyiswa esizamela, ada afumana igama elibi ngenxa yoku- sizamela kwawo, ngabo o Warren no Solomon. Xa ke kunjalo kubo- nakala kum ukuba ukuvotela u Tshambuluka kuya kuba kukuti wakolisa abasike abetu : siyavuya ; kuya kuba kukuti oko sasingati siyakala, sasibongisela, kuya kuba kukuyisola imizamo ka Solomon no Warren.

1. Ndizivile inteto za-

 madoda aliqela lika Tshambuluka, ukuba neli qelana lincinane lisaseleyo. No Tshambu­luka ndive ngokuqinisekileyo ukuba usasongela, koko namhla esati ukuyi teta lendawo uya kusinqamla xa singamvotelanga. Yinteto ko­dwa leyo, inyaniso yona yeyokuba siya kusikwa ngo Tshambuluka nokuba sivotele banina. Elam ke liti xa umntu aza kukunqamla umqala, isitshetshe makangasini- kezelwa nguwe ; ukuba uza kuku- xoma, intambo makayi fumane ngendlela zake. Kum ke mna kumhlope ukuba xa ndimvotelayo ndiya kufana nomntu onikezela isitshetshe xa aza kusikwa; ndiya kufana nomntu ofuna intambo aza kuxonywa ngayo. Nditi ke nokuba ndiza kufa mandife ndingancedisa- nga ngezam izandla.

1. U Tshambuluka

 kambe babambene nge-

 zandla no Dr, Egan bacela ivoti yam ukuze baye kungena e Palamente ngayo. U Dr. Egan ke yena uyangena kulomkondo wombuso akakakwazi kakuhle ukufihla into aya kuyenza. Uti ke yena uyayikalazela lepasi kade isikalisa tina. Sisiti nje tina inzima, yena ute nqa kukuba lula kwayo. Utete kanye elozwi lapuma kunyana ka Solomon wakudala emva kokubhubha kuka yise, oko usapo luka Sirayeli lwaya kukala ngokuti : “ Uyihlo wako wayenza lukuni iyokwe yetu, uzuti wena kaloku wenze lula ubukonzo boyihlo obulukuni, neyokwe enzima abeyibeka pezu kwetu,—sasiya ku-

Ukuhlekisa

Ngeziyata
Ezintsundu.

kukonza.” Impendulo yonyana ka
Solomon yati; “ Ubawo wenza
nzima iyokwe yenu, kodwa mina
ndiya kongeza kuyo iyokwe yenu;
ubawo wanohlwaya ngeziniya,
kodwa mina ndiya kunohlwaya
ngonomadudwane.” Injalo kanye
impendulo ka Dr. Egan adibene
ngayo no Tshambuluka kubantu
ababuza ngepasi. Kuwe ke wena
ubuza nge voti yam nditi, uti
ndingatinina ukunika ivoti yam
kubantu abatshoyo. Ndiya qokela
nditi oya kundisika makangasiboleki
kum isitshetshe sokundinqamla.

1. U Tshambuluka u-
dibene nabantu aba-
ntsundu kwa Kama nase
Lukalweni wateta ama-

zwi amnandi kubo, baza abantu aba-
yicacisa indawo yokuba abangeni
kuye, wemka esiti bamamkele. Uye
e Ncemera bati bayamvuma. Ute
akuhlangana nabamhlope wahlekisa
ngabo ababantu bantsundu bati
bangena kuye, wahlekisa ngabo
ingekafiki nemini yevoti. Ndibala
nje abantu abangena kuye bayinto
yokuhlekisa pakati kwezihlobo ezi-
mhlope zika Tshambuluka. Abantu
bangapakati bayazi, ukuba uti xa
umfana embi, esaliwa zintombi, aye
ku Masilamse ukuba amtambise nge-
yeza, ize ke intombi yakumbona
enelo yeza ingamlibali umfo omhle,
onomkita, ise imvuma ; kanti kuya
kuti emva komtshato ihlambe indo-
dana ibuyele kwasebunkononkonwe-
ni bayo, ibe intombi ingasenakutini.
Uti ke u Tshambuluka yena uneyeza
elinjalo aqaba lona xa ayakucela
ivoti yabantu abantsundu ; abamvu-
mayo bobona emva komtshato ! Yi-
nto ate akuyiteta le yeyeza lokumfa-
mekisa (a charm) asuka Amangesi
afa yintsini, kwakubonakala ukuba
kakade ubeyitetela ukuba kuhlekwe.
Kunjalonje nangoku use esongela
ngeliti singa singake singqutywe,
aba basitetelayo sebede badlula
emgceni. Umntu ke otshoyo mna
nditi andingeni kuye.

1. Lamadoda antsundu
 ahamba emtetelela u

 Tshambuluka ngamadoda
endibe ndidibene nawo,
siteta ngokuvana kwakutsha nje.
Nawo ayavuma, endike ndabonana
nawo ukuba esenza okunje namhla
ayakoloba. Kekaloku ke mna mntu
ungatengwanga: mna mntu ebe-
ngetengeki nokuba bebemlinga,
mandihlale kwindawo endandikuyo.
Ndakuva abanye batenjiswa imali,
abanye amadlelo empahla. Keka-
loku elam liti kuyinto embi ukunge-
nisa abantu bakowenu endaweni
ebikukalisa ngenxa yokuba uyaku-
zuza ngabo. Kodwa ke anditini
ngobonayo ukuba angakoloba nge-
gazi labantu bakowabo. Ibiko kwa-
mzuzu inteto eti indoda imba
kwenye eqolo. Into embi yona ku-
kuti nabantwana benkosi bangene
kumsebenzi onje ukuncola, umsebe-
nzi obufanele abantu abamnyama,
abati kanti bamnyama nentliziyo.

1. Amadoda endiwa-

 qondayo mna ukuba
 abanyamekele abantu
 abantsundu ateta ngo
Solomon no Warren;
ateta ngabo ngohlobo olucacileyo.
Nditeta kwantsundu amadoda anje
ngo Mzimba no Rubusana, o
Jabavu no Ntsikana no Tyamzashe;
nditeta o Lose no Don no Innes
no Sauer. Umntu kwaba bapambi-
li oti ungundilele, osasuke ngoko
wazambatisa ngendlela esisitukutezi
ngu Mr. Pamla. No Mr. Weir
owayengangenwa kakuhle ngu
Solomon no Warren wayaleza
shushu e Pirie ukuba abantu
bangangeni kona ku Tshambuluka.
Ukuba ke kumadoda azwi ndilite-
mbileyo mnye kwapela umntu
ofunukuba bucala, abe naye enga-
cacile, ibe lonto igalela pezu koku-
bona kweyam intliziyo, ndifika
ndomelezeke ukuba ndivotele u
Solomon no Warren, nditi nako-
mnye obuzayo, amadoda ngala
omabini.

 8.Incwadi ayingefezi

zizatu anazo umntu ngomcimbi ongaka.

Ngoko mase ndigqibela
ngesi. U Tshambuluka uze kumonela u Solomon no Warren enayo indawo yake. Nguye lomntu uze kuqala udushe. Ushiya indawo ati xa atetayo ancome ukulunga akwenze ekuyo ; ufuna ukuba londawo
yake abekuyo ingenwe ngumntu

 2 IMVO ZABANTSUNDU (NATIVE OPINION) [NOVEMBER 01, 1888